@s)..Amber rose revela na canal de Oprah pamod ki si família pa lado se mae ka bai si casamento
“NHA FAMÍLA KA BAI NHA CASAMENTU PAMODI N CASA KU PRETO” si ki kel modelo li, ki ta vive na Merca fla.
Amber Rose ki é descendente di caboverdianos sô pa ladu di mae, é dâ um entrevista pa “the Oprah Winfrey Network” (OWN) undi ki é fla ma si familia é kriolu, e ma es ten um kultura, ki es ta pensa ma es é mas superior e midjor ki Afro-americanos.
Keli é resposta ki Amber Rose dâ, pa é explika pamodi ki um grande parte di si familia ka bai na si kasamento , kantu é kaza ku Wiz Kahlifa na dia 18 di Julho di 2013.
Mae di Amber (foto) è caboverdiana, djuntu ku um italiano es tevi Amber Rose ki é um supermodel e atriz ki nasce e kria na Merca.
Recentemente dispos di 1 anu casadus, Amber separa di artista Wiz Kahlifa, apesar di ki kasamento dja termina, Amber Rose revela gosi akontecimentos ki segundu é fla, afeta si dia di kasamentu e ki dexal txeu xatiadu, é fla ma kel atitude di superioridade di si familia, di ka ta aceta pretos é um kusa ki sta na ses cultura antigo , e é ten lutadu ku isso,maior parte di si vida.
É afirma ma é atxa ma foi pamodi es deskriminason ki si mae pari ku branco.
“Keli é um assuntu dificil di explika, sem parce ma n sta maguadu ou xatiadu, pamodi na verdade n sta”, si ki Amber afirma, e é fla inda ” n sta xatiadu pamodi nha familia é asi des manera, e es eduka nha mae ku nha tio di manera ki es ka konxi ses cultura”
Kel revelason li ki Amber Rose faze e mutu mas, ta passa manhan segunda fera, 19 di Janeru, na canal the Oprah Winfrey Network (OWN), entrevista ta ser divulgadu na serie “Light Girls”.
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn